Tim Reynolds And Lights Weekender Tote Bag for Sale by Joshua Morton
Tim Reynolds Weekender Tote Bags
Tim Reynolds And Lights Weekender Tote Bag
Dave Matthews Band Weekender Tote Bags
Guitar Player Weekender Tote Bags Hondsdolheid wys tande in Vrystaat | Netwerk24
Hondsdolheid wys tande in Vrystaat
Deur Kaydene Davids 22 September 2019 15:17
Die Vrystaatse departement van landbou en landelike ontwikkeling gaan ’n groot inentingsveldtog teen hondsdolheid hou nadat nog twee gevalle van dié siekte in die provinsie aangemeld is.
Dít volg nadat die departement vroeër vandeesmaand nood-inentings teen hondsdolheid in Bloemfontein gegee het nadat twee gevalle van hondsdolheid in die
stad aangemeld is.
Zimasa Leputla, woordvoerder van die Vrystaatse
departement van landbou en landelike ontwikkeling, sê twee ander gevalle is op 11 en 18 September in Ficksburg aangemeld en daarom het hulle dit goedgedink om op 27 September, wêreldwye hondsdolheidsdag, ’n massiewe veldtog teen die siekte in Bloemfontein te hou.
’n Veldtog word ook vir die eerste week in Oktober in Ficksburg beplan.
Leputla sê in die mees onlangse gevalle het die eienaars van die honde hulle vir ’n roetinebesoek aan ’n private veearts geneem.
“Hulle het aanvanklik geen tekens van die siekte getoon nie. Eers nadat hulle vir observasie opgeneem is, het hulle ernstige tekens van hondsdolheid getoon.”
Volgens Leputla sluit die tekens onder meer in die verlamming van die kakebeen en aggressie.
Sy sê die mense wat aan die virus blootgestel is, ontvang ook behandeling.
Leputla het ’n beroep op troeteldiereienaars gedoen om hulle diere teen hondsdolheid in te ent.
“Bring asseblief julle diere, al is hulle onlangs ingeënt. Dit is ook van uiterse belang om verandering in gedrag in diere by jul plaaslike staatsveearts aan te meld.”
Nood-inentings teen hondsdolheid in Bloemfontein
5 vanjaar in SA dood weens hondsdolheid